Kampa Multecîyan a Şehîd Rûstem Cûdîyî ya Mexmûrî de vera tecrîdkerdişê Rayberê Şarê Kurdî Abdullah Ocalanî 97 rojî yo grevê vêşanîye yo bidor dewam keno. Meclîsê Îştarî grevî rê rayberîye keno û heta nika 49 koman çalakîya grevê vêşanîye dewr girewte.
Wexto ke koma 49. grev dewr girewtêne nameyê kome ser o Seyfedîn Fendîkî qisey kerd û Newroze û xoverdayîşê gerîlayan fîraz kerde. Fendîkî vat: ''Serkewtiş ê xoverdayoxan o.''
